Hová mennél vissza?

Mindannyiunknak vannak legszebb élményei. Ez általában nem a hétköznapokhoz kötődik, hanem sokkal inkább valami kimozduláshoz, utazáshoz, nyaraláshoz, vagy éppen egy családi eseményhez, fesztiválhoz.

Készítsen egy honlapot, melyen bemutatja egyik legszebb élményét! Lehet ez tehát

* nyaralás
* utazás
* kirándulás
* családi, vagy baráti esemény
* fesztivál
* vagy bármi más

ami Önnek kedves, szép, és szívesen átélné még egyszer, visszamenne akár időben, akár majd később a valóságban is ugyanoda.

Készítsen egy honlapot, melyen megmutathatja másoknak, hogy mi az, ami az Ön számára csakugyan kiemelkedően különleges élmény az elmúlt közeli, vagy távolabbi időszakból! A honlapon a következő tartalmakat helyezze el:

* Írja le, mitől volt különleges élmény ez az Ön számára!
* Írjon a helyszínről, az eseményről, a társaságról
* Helyezzen el az oldalon képeket, amiken Ön is látható!
* Feltölthet videót is, ha van ilyen - ezt érdemes inkább belinkelni instagramról, facebookról, vagy egyéb közösségi oldalról, ha ott érhető el.
* Ha ez egy távolabbi helyszín, mellékelhet hozzá térképet, ami bemutatja a környéket, vagy útvonaltervet mutat oda.
* Ha ez egy fesztivál, vagy egyéb program volt, akkor mellékelheti a program azon főbb eseményeit, ami az Ön számára a legérdekesebb volt.

Használja a kreativitását! Legyen az elkészített oldal megjelenésében is igényes. A színvilág, és a dekorációs elemek illeszkedjenek az élmény jellegéhez, tartalmához!

*Technikai szempontok:*

* Az elkészítendő weblap egyetlen oldalból álljon, ennél többre most nincs szükség.
* Az elkészített oldal legyen nagyon szép! Ehhez használjon benne minél több CSS-t!
* Az elkészített oldalnak „Nyári élmények” legyen a címe.
* Az elkészített oldal rendelkezzen margóbeállítással, vagy fix szélességbeállítással - tehát ne faltól falig dolgozzon
* Alkalmazzon Bootstrap rácsot a reszponzív viselkedéshez.
* Tagolásként használjon címsorokat, dobozokat (div-eket) vagy bármilyen elemet, ami az oldalt átláthatóvá teszi.
* A színek és az esetleges háttérképek, dizájnelemek használata esetén ügyeljen a jó olvashatóságra.
* A funkciók bemutatásánál használjon felsorolást.
* A beszúrandó képernyőképeket piciben helyezze el az oldalon, de rájuk kattintva lehessen őket megtekinteni nagyban is.
* A szöveg végén található lábjegyzeteket a webes megvalósítás során lábjegyzet helyett valamilyen, webes felületen szokványosabb megoldással helyettesítse!

*Feladat leadása:*

* Az elkészült feladatot GitHub-on kell megosztani.
* A repo elnevezése utaljon az elkészült weboldalra.
* A megosztott anyagnak tartalmaznia kell azokat a fájlokat, amik szükségessek ahhoz, hogy a weboldal hibátlanul megjelenjen.
* A feladat elkészítése során figyeljen arra, hogy a készítés folyamata nyomon követhető legyen (ne egyszerre legyen feltöltve, hanem bizonyos folyamatok végeztével).

A feladat leadásának határideje: **2024.06.05. csütörtök**. A repo linkjét Classroomba kell feltölteni